 Aịzaya 40  Kasienụ ndị m obi, kasienụ ha obi, ka Chineke unu kwuru.Gwanụ Jeruselem okwu ga-eru ya nobi. Tienụ mkpu gwa ya na oge ahụhụ ya agafewo, na a kwụchaala ụgwọ njehie ya. Nihi na ọ natawo ụgwọ zuru ezu naka Jehova maka mmehie ya niile.Geenụ ntị! E nwere onye na-eti mkpu nala ịkpa, sị: Wepụnụ ihe nọchiri nụzọ Jehova! Meenụ ka okporo ụzọ Chineke anyị, bụ nke gafere na mbara ọzara, kwụrụ ọtọ.Ka e mee ka ndagwurugwu niile dị elu, meekwa ka ugwu ukwu niile na ugwu nta niile dị ala. Ala dị mkputamkpu ga-aghọ ala dị larịị, ala na-adịghị larịị ga-aghọkwa mbara ala dị larịị.A ga-ekpughe ebube Jehova, anụ ahụ niile ga-ahụ ya notu mgbe, nihi na Jehova ji ọnụ ya kwuo ya.Gee ntị! E nwere onye na-asị: Tie mkpu! Otu onye wee sị: Gịnị ka m ga-eti ná mkpu?Ahịhịa ndụ akpọnwụwo, okooko ya achanwụwo, nihi na Jehova ekusawo ya ume. Nezie, ndị mmadụ bụ ahịhịa ndụ.Ahịhịa ndụ akpọnwụwo, okooko ya achanwụwo; ma okwu Chineke anyị ga-adịgide ruo mgbe ebighị ebi.Gbagoo nugwu dị elu, gị nwaanyị nke na-ewetara Zayọn ozi ọma. Were ike gị tie mkpu, gị nwaanyị nke na-ewetara Jeruselem ozi ọma. Tie mkpu. Atụla egwu. Gwa obodo ndị dị na Juda, sị: Leenụ Chineke unu.Lee! Ọkaakaa Onyenwe anyị Jehova ga-abịa dị ka onye dị ike. Ogwe aka ya ka ọ ga-eji na-achị. Lee! O ji ụgwọ ọrụ ọ ga-enye, ụgwọ ọ ga-akwụ dịkwa nihu ya.Ọ ga-azụ ìgwè atụrụ ya dị ka onye ọzụzụ atụrụ. Ọ ga-eji ogwe aka ya chịkọta ụmụ atụrụ ya; ọ ga-ekuru ha nobi ya. Ọ ga-eji nwayọọ na-edu ndị na-enye ụmụ ara.Ònye jiworo ọbụ aka ya tụọ osimiri nihe ọtụtụ, werekwa ọbụ aka ya tụọ eluigwe, wụnyekwa ájá dị nala nihe ọtụtụ, ma ọ bụ jiri ihe ọtụtụ tụọ ugwu ukwu, jirikwa ihe e ji atụ ihe tụọ ugwu nta?Ònye tụworo otú mmụọ Jehova hà, ònyekwa pụrụ ịbụ onye ndụmọdụ ya nke pụrụ ịkụziri ya ihe ọ bụla?Ọ bụ ya na onye gbara izu, ka onye ahụ wee mee ka ọ ghọta ihe, ka ọ bụ onye na-akụziri ya ụzọ ikpe ziri ezi, ma ọ bụ na-akụziri ya ihe ọmụma, ma ọ bụ na-eme ka ọ mara ụzọ nke ezi nghọta?Lee! Mba niile dị ka mmiri si na bọket tapụ; ọ na-ewerekwa ha dị ka uzuzu nke dị nelu ihe ọtụtụ. Lee! Ọ na-abọli agwaetiti elu dị ka uzuzu.Ọbụna osisi niile dị na Lebanọn ezughị iji mee ka ọkụ na-enwu, anụ ọhịa dị na ya ezughịkwa iji chụọ àjà nsure ọkụ.Mba niile dị ka ihe na-adịghị adị nihu ya; ọ na-ewere ha dị ka ihe na-enweghị ihe ha bụ na ihe efu.Ònye ka unu pụrụ iji Chineke tụnyere, oleekwa ihe unu pụrụ ịsị na o yiri?Omenkà emewo ihe oyiyi a wụrụ awụ, onye na-eji ígwè akpụ ihe na-ejikwa ọlaedo machie ya, ọ na-akpụkwa ihe ịchọ mma ọlaọcha.Ọ na-ahọrọ otu osisi dị ka ihe e nyere nonyinye, bụ osisi nke na-ereghị ure. Ọ na-achọtara onwe ya ezigbo omenkà, ka ọ rụọrọ ya ihe oyiyi a pịrị apị nke na-agaghị ete kweke kweke.Ọ bụ na unu amaghị? Ọ bụ na unu anụghị? Ọ bụ na a kọbereghị unu ya site ná mmalite? Ọ bụ na unu ejibeghị nghọta mee ihe malite mgbe a tọrọ ntọala ụwa?Ọ dị Onye bi nebe dị elu karịa ụwa nke dị gburugburu, nke ndị bi nime ya dị ka ụkpara, Onye setịrị eluigwe dị ka ákwà dị fere fere, onye gbasara ya dị ka ụlọikwuu a ga-ebi ebi,Onye na-eme ka ndị isi ghọọ ihe efu, onye meworo ka ndị ikpe nke ụwa bụrụ ndị na-enweghị ihe ha bụ.A kụbeghị ha dị ka mkpụrụ; a ghabeghịkwa ha dị ka mkpụrụ; úkwù ha agbanyebeghị mgbọrọgwụ nala. Ọ bụrụ na a fụọ ha ọnụ, ha akpọnwụọ; oké ifufe ga-ebufu ha dị ka ahịhịa ọka.Ma, ọ bụ onye ka unu pụrụ iji m tụnyere, mụ na ya ewee hara? ka Onye Nsọ kwuru.Lelienụ anya elu hụrụ. Ònye kere ihe ndị a? Ọ bụ Onye ahụ nke na-eme ka ha pụta nìgwè ọbụna dị ka ọnụ ọgụgụ ha si dị, ọ na-akpọ ha niile ọbụna naha. Ọ dịghị otu nime ha ọ na-achọ achọ, nihi na ike ya dị ukwuu, nihi na o nwekwara ume dị ukwuu.Gị Jekọb, gịnị mere i ji na-asị, ee, gị Izrel, gịnị mere i ji na-ekwu, sị, Jehova adịghị ahụ ụzọ m, Chineke m leghaara ime ka m nweta ikpe ziri ezi anya?Ị matabeghị, ka ọ bụ na ị nụbeghị? Jehova, bụ Onye kere nsọtụ niile nke ụwa, bụ Chineke ruo mgbe ebighị ebi. Ọ naghị ada mbà, ike anaghịkwa agwụ ya. Nghọta ya enweghị nchọpụta.Ọ na-eme ka onye ike gwụrụ nwee ike; ọ na-emekwa ka onye na-enweghị ike nwee ume nke ukwuu.Ụmụ okoro ga-ada mbà, ike ga-agwụkwa ha, ụmụ okorobịa aghaghịkwa ịsụ ngọngọ,ma ndị nwere olileanya nebe Jehova nọ ga-enwetaghachi ike. Ha ga-eji nku fegoo nelu dị ka ugo. Ha ga-agba ọsọ ma ike agaghị agwụ ha. Ha ga-eje ije ma ha agaghị ada mbà. 